CELEX: 62019TN0626
Language: sk
Date: 2019-09-19 00:00:00
Title: Vec T-626/19: Žaloba podaná 19. septembra 2019 – Daw/EUIPO (SOS Loch- und Rissfüller)

4.11.2019   
            
            
               SK
            
            
               Úradný vestník Európskej únie
            
            
               C 372/36
            
         
      Žaloba podaná 19. septembra 2019 – Daw/EUIPO (SOS Loch- und Rissfüller)
      (Vec T-626/19)
      (2019/C 372/38)
      Jazyk konania: nemčina
      
         Účastníci konania
      
      
         Žalobkyňa: Daw SE (Ober-Ramstadt, Nemecko) (v zastúpení: A. Haberl, Rechtsanwalt)
      
         Žalovaný: Úrad Európskej únie pre duševné vlastníctvo (EUIPO)
      
         Údaje týkajúce sa konania pred EUIPO
      
      
         Dotknutá sporná ochranná známka: prihláška slovnej ochrannej známky Európskej únie SOS Loch- und Rissfüller – prihláška č. 17 870 692
      
         Napadnuté rozhodnutie: rozhodnutie štvrtého odvolacieho senátu EUIPO z 18. júla 2019 vo veci R 278/2019-4
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  zrušil rozhodnutie EUIPO zo 7. januára 2019 v rozsahu, v akom sa týka zamietnutia zápisu ochrannej známky „SOS Loch- und Rissfüller“ pre nasledujúce tovary:
                  
                              —
                           
                           
                              „chemické prípravky na použitie v priemysle; konzervačné prípravky a prípravky na impregnovanie vlhkosti, strešné tehly, cement a betón, okrem náterových farieb a olejov; plasty (suroviny), syntetické živice, umelé živice, v surovom stave, plastické hmoty, ako suroviny; rozpúšťadlá; škárovacie hmoty na úpravu podkladu pre nátery (doteraz nezahrnuté do iných tried)“ zahrnuté do triedy 1,
                           
                        
                              —
                           
                           
                              „prírodné živice (surovina)“ zahrnuté do triedy 2 a
                           
                        
                              —
                           
                           
                              „omietky [stavebný materiál]; kremeň; nátery, hmoty na zaliatie pre stavebné účely; škárovacia hmota ako stavebné materiály; stavebná tkanina, nie z kovu alebo hlavne nie z kovu, najmä stabilizačné tkaniny“ zahrnuté do triedy 19,
                           
                        
            
                  —
               
               
                  uložil EUIPO povinnosť, aby pripustil uverejnenie ochrannej známky tak, ako bola prihlásená,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzaný žalobný dôvod
      
      
                  —
               
               
                  porušenie článku 7 ods. 1 písm. b) a c) a článku 7 ods. 2 nariadenia Európskeho parlamentu a Rady (EÚ) 2017/1001.